open-index/open-wikipedia-markdown huggingface dataset:
Velisurmaaja

**Velisurmaaja** on suomalainen kansantaru ja tämän tarun päähenkilö. Tarussa on suomalaisessa kansanperinteessä melko harvinaisia maailmanlopun kuvauksia.

Tarun eri versiot poikkeavat jonkin verran toisistaan. Poika tulee äitinsä tai siskonsa luokse. Äiti tai sisko kysyy, miksi pojan saappaat ovat kuraiset. Poika vastaa sotkeneensa kenkänsä työnteossa. Äiti tai sisko kysyy, miksi pojan vaatteet ja miekka ovat veriset. Poika sanoo tappaneensa veljensä. Motiiviksi henkirikokselle hän sanoo joko: "Haukkui minua huoran pojaksi" tai mustasukkaisuuden: "Mintähen naistani nauratteli". Nainen kysyy, minne poika nyt joutuu. Poika sanoo menevänsä muille maille. Nainen kysyy pojalta yksitellen, miten hän aikoo auttaa kutakin perheenjäsentä. Poika ei osaa auttaa ketään, vaan sanoo perheen joutuvan kurjuuteen tai kiertolaisiksi.

Nainen kysyy lopuksi, milloin poika tulee takaisin. Poika ilmoittaa, että ei milloinkaan. Hän ei kuitenkaan sano tätä suoraan, vaan kertoo maailmanloppuun liittyviä ilmiöitä, ja sanoo palaavansa kun ne koittavat. Eri tarun versioissa erilaisia maailmanloppuun liittyviä ilmiöitä ovat höyhenen uppoaminen veteen, kiven kelluminen tai pyöriminen veden pinnalla, auringon paistaminen veden pohjasta tai pohjoisesta, tulen leimahdus idästä, taivaalta satava tuli, taivaan torvien soitto ja väriä vaihtavat linnut; valkeneva korppi ja mustuva hanhi. Selvästi kristillisiä aineksia ovat viimeinen tuomio ja Jeesuksen palaaminen.

Velisurmaaja-kansantarun kaltaista tarinaa on kerrottu Britteinsaarilla, missä se on tunnettu Edwardin balladina. Balladissa äiti kysyy pojaltaan, miksi tämän miekka on tahriutunut vereen. Poika valehtelee veren olevan hänen haukkansa verta, mutta lopulta myöntää surmanneensa veljensä. Pojan vaimo, lapset ja äiti joutuvat tarinassa heitteille. Myös Edwardin balladissa surmattu sukulainen sekä muut yksityiskohdat vaihtelevat. Skandinaviassa tunnetaan myös vastaava kertomus Sven i rosengård. Tässä tarinassa on mukana muiden piirteiden lisäksi myös viittaukset maailmanloppuun, esimerkiksi valkeneva korppi sekä mustuva joutsen.

## Katso myös
*Muinaissuomalaisten käsityksiä maailmanlopusta

## Sanat
Kantelemusic.com: http://www.kantelemusic.com/freestuff_lyrics_velisurmaaja.html

## Lähteet
*Suomen Kansan Vanhat Runot: esimerkiksi runot VI1 399, VIII 170, XIII1 1341

### Viitteet
Trevor Taylor

**Trevor Taylor** (26. joulukuuta 1936 Sheffield, Iso-Britannia – 27. syyskuuta 2010) oli brittiläinen kilpa-ajaja. Hän muun muassa osallistui 29 Formula 1 -Grand Prix'hin. F1-urallaan hän saavutti yhden palkintosijan (toinen sija Hollannin GP:ssä 1962) ja kahdeksan MM-pistettä. Aika-ajoissa Taylor oli parhaimmillaan kolmas Belgian GP:ssä 1962. Sarjan ohella hän osallistui myös lukuisiin MM-sarjaan kuulumattomiin osakilpailuihin.

Taylor kuoli syyskuussa 2010 syöpään.

## Lähteet
Marc Surer

**Marc Surer** (s. 18. syyskuuta 1951 Arisdorf, Sveitsi) on entinen sveitsiläinen autourheilija. Hän ajoi muun muassa Formula 1 -sarjassa, jossa hän osallistui 87 Grand Prix'hin ja saavutti niissä 17 MM-pistettä. Uran parhaiksi tuloksiksi jäivät vuoden 1981 Brasilian ja vuoden 1985 Italian osakilpailujen neljännet sijat. 

BMW tuki Sureria hänen uransa alusta asti, minkä ansiosta hän pääsi ajamaan Euroopan Formula 2 -sarjaan, jonka hän voitti vuonna 1979. Surerin F1-uran alku oli hankala; muita selvästi hitaammassa Ensign-tallissa ajaminen ei kaunistanut hänen tilastojaan, ja hän siirtyi ATS:lle. Kuitenkin 1980 hän mursi jalkansa Kyalamissa ja pääsi palaamaan vasta 1981 – jälleen Ensignille.

Surer siirtyi tällä kertaa Arrowsille, mutta BMW:n tahdosta hän joutui vaihtamaan ensin Brabhamille 1985 ja sitten takaisin Arrowsille seuraavaksi kaudeksi, kun Arrows hankki BMW:n moottorit.

Surer ajoi myös rallia, mutta hän loukkaantui vakavasti ja hänen kartturinsa kuoli onnettomuudessa vuoden 1986 ADAC Hessen Rallyessa Saksassa. Kartanlukija Michel Wyder kuoli välittömästi Ford RS200 -auton suistuessa tieltä puuhun liki 200 km/h tuntinopeudesta. Surer selvisi ulosajosta ja seuranneesta autopalosta hengissä, mutta vakavin vammoin. Surerin kolme kuukautta myöhemmin antaman lausunnon mukaan ulosajo ei johtunut ajo- tai teknisestä virheestä vaan epäpuhtauksista tienpinnalla. BMW palkkasi Surerin onnettomuuden jälkeen kuljettajien valmentajaksi ja myöhemmin moottoriurheiluosaston johtajaksi. Surer ajaa yhä historiallisten F2-autojen sarjaa ja toimii televisiossa kommentaattorina.

## Formula 1 -tulokset
(Avain)

## Lähteet

## Aiheesta muualla
* Marc Surerin ulosajo Ford RS 200:lla (YouTube)
Ruusukaali

**Ruusukaali** eli **brysselinkaali** (*Brassica oleracea* var. *gemmifera*) on Belgiasta kotoisin oleva kaalin muunnos. Ruusukaali on pieni, halkaisijaltaan noin 2–4 cm ja muistuttaa pikkuruista kaalinkerää.  Ruusukaalin syötävät osat ovat päävarteen kiinnittyneitä poimuttuneita, avautumattomia lehtiä, jotka muodostavat pieniä keräsiä. Ruusukaalin varsi kasvaa pitkäksi ja siihen kiinnittyy 30–50 pientä kerästä.

Ruusukaalia pidettiin pitkään katkeran makuisena ja pahan hajuisena ruokana, mutta 1990-luvulla hollantilainen tutkija Hans van Doorn selvitti, mitkä kemialliset yhdisteet kasvissa tekivät siitä katkeran. Sen jälkeen ruusukaalin siemeniä myyvät yritykset etsivät varastoistaan ne lajikkeet, joissa pahanmakuisia yhdisteitä oli vähemmän, ja kasvinjalostuksen avulla niistä luotiin uusia lajikkeita, jotka olivat entistä maukkaampia ja satoisampia. Uusista lajikkeista tuli suosittuja erityisesti Yhdysvalloissa, mutta ei niinkään Euroopassa.

Ruusukaalin säilytyksessä kannattaa huomioida, että se on herkkä etyleenille, joten sitä ei kannata säilyttää runsaasti etyleeniä tuottavien kasvisten vieressä. Sama ohje pätee myös kaikkiin muihin kaaleihin. Ruusukaalia suositellaan säilyttämään viileässä, +2–5 °C:n lämpötilassa, mielellään muovipussissa.

Ruusukaali valmistetaan ruoaksi yleensä höyryttämällä tai keittämällä, sen voi myös paahtaa uunissa tai pannulla. Ruusukaali on perinteinen voimakkaiden liha- ja riistaruokien lisäke, ja sopii gratiineihin.

Lisäksi kaalista voi tehdä myös keittoa.

## Lähteet

## Aiheesta muualla
* Dr. Duke's Phytochemical and Ethnobotanical Databases: ''Brassica oleracea'' var. ''gemmifera''
Work Your Magic

**Work Your Magic** on valkovenäläisen pop-laulajan Koldunin musiikkikappale, joka oli maan Eurovision laulukilpailun edustajana vuonna 2007. Kappale sijoittui laulukilpailun finaalin kuudennelle sijalle 145 pisteellä. Laulun ovat kirjoittaneet Filipp Kirkorov ja Karen Kavalerjan. Kappaleesta on tehty myös musiikkivideo.

Kappale sai 12 pistettä Venäjältä, Israelilta ja Ukrainalta.

## Katso myös

* Valko-Venäjä Eurovision laulukilpailussa

## Lähteet

## Aiheesta muualla
* eurovision.tv
Mustajuuri

**Mustajuuri** eli **ruokamustajuuri** (*Scorzonera hispanica*) on 20–30 senttimetriä pitkä juures, joka on sukua voikukalle.

## Käyttö
Mustajuuresta syödään yleensä sen juuri. Juuri on kuorittuna vaalea, mutta tummuu maitiaisnesteen vaikutuksesta. Tummumisen voi ehkäistä sitruunamehulla. Mustajuuri voidaan tarjoilla lisäkkeenä, keittona tai voisulan kanssa. Se muistuttaa paljon parsaa, ja sitä voidaankin käyttää parsan tavoin.

## Ravintosisältö per 100 g
* Energiaa 343,088 kJ/82 kcal
* Proteiinia 3,3 g
* Hiilihydraattia 18,6 g
* Rasvaa 0,2 g
* Ravintokuitua 3,3 g
* Natriumia 20 mg
* Kaliumia 380 mg

## Kasvatus
Mustajuuri kylvetään joko edellisenä syksynä tai aikaisin keväällä. Kasvupaikan pitää olla kuohkeamultainen.

## Lähteet

## Aiheesta muualla
* Suomen Lajitietokeskus: Mustajuuri (ruokamustajuuri) – ''Pseudopodospermum hispanicum''
* Puutarha.net: Mustajuuri (''Scorzonera hispanica'')
* 
* ITIS: ''Scorzonera hispanica'' 
* United States Department of Agriculture (USDA): ''Scorzonera hispanica'' 
* Food Component Database (FooDB): Black salsify (''Scorzonera hispanica'')
Hernán Cortésin testamentti

**Hernan Cortésin testamentti** on espanjalaisen konkistadorin Hernán Cortésin (1485–1547) viimeinen tahto. Testamentin transkriptiot perustuivat viime aikoihin saakka testamentin kopioon, jonka Alexander von Humboldt löysi Meksikon Hospital de Jesusissa sijaitsevasta konkistadorin perheen arkistosta. Vuonna 1927 P. Mariano Cuevas löysi Espanjan Sevillasta alkuperäisen testamentin. G. N. G. Conway julkaisi omalla kustannuksellaan Sevillassa olevasta alkuperäisestä testamentista näköispainoksen, jossa on P. Cuevasin kirjoittama esipuhe.

Meksikossa vuonna 1990 ilmestynyt José Luis Martínezin *Documentos cortesianos* sisältää Cortésin testamentin kokonaisuudessaan, minkä lisäksi lisäksi siinä on testamenttiin läheisesti liittyviä asioita, kuten Kaarle V:n vapauttamat orjat ja pitkä kiista Cortésille luvatuista Hondurasin-retken ja Molukeille lähetetyn laivaston korvauksista.

Laajan testamenttinsa Meksikoon liittyvien määräysten toimeenpanijaksi Cortés oli määrännyt Saarnaajien veljeskunnan prelaatin, Meksikon dominikaanien provinsiaalin Domingo de Betanzosin, joka ehdottomuudellaan intiaanien heikoista henkisistä kyvyistä pystyi vaikuttamaan merkittävästi Intioiden neuvoston kannanottoihin. Betanzos ei kyennyt valvomaan Cortésin testamentin toimeenpanoa Meksikossa, sillä hän kuoli Espanjan Valladolidissa syyskuussa 1549 oltuaan sitä ennen vuoteeseen sidottuna. Kuolinvuoteellaan Betanzos, joka oli tullut kuuluisaksi kovista, intiaanien henkisiä kykyjä arvostelevista lausunnoistaan, perui kuolinvuoteellaan nuo lausuntonsa kirjallisesti. Näin kerrotaan tapahtuneen Bartolomé de las Casasin johtamien dominikaanien painostuksesta.

Cortésin testamentin alkuosassa on määräyksiä siitä, miten hänen oman ruumiinsa ja hänen kuolleiden lähisukulaistensa luiden kanssa on meneteltävä.

## Lähteet

* Cartas y relaciónes de Cortés. Buenos Aires 1945.
* Martínez, José Luis; Documentos Cortesianos. Meksiko 1990.
HFC Haarlem

**Haarlemsche Football Club Haarlem** on 1. lokakuuta 1889 perustettu alankomaalainen jalkapalloseura Haarlemin kaupungista. Seura lakkautettiin 25. tammikuuta 2010

HFC Haarlem on voittanut kerran Alankomaiden pääsarjamestaruuden. Se tapahtui vuonna 1946, kun Alankomaissa pelattiin vielä amatöörijalkapalloa. Ammattilaisjalkapallon aikakaudella HFC Haarlemin paras sijoitus Eredivisiessä on ollut neljäs kausina 1981–82 ja 1983–84. Alankomaiden cupin loppuottelussa HFC Haarlem on esiintynyt viidesti: voittavana osapuolena vuosina 1902 ja 1912, ja häviäjänä vuosina 1911, 1914 ja 1950. Vuonna 1982 HFC Haarlem pelasi Uefa-cupia, jossa Spartak Moskova pudotti alankomaalaisryhmän toisella kierroksella. Vuonna 1990 HFC Haarlem putosi toiselle sarjatasolle Eerste Divisieen, jossa se on siitä lähtien pelannut. Eerste Divisien seura on voittanut vuosina 1972, 1976 ja 1981. HFC Haarlemin lempinimi on "Roodbroeken" ().

## Merkittäviä entisiä pelaajia

* Ruud Gullit
* Arthur Numan
* Johnny Rep
* Kick Smit

## Lähteet

## Aiheesta muualla

* Seuran virallinen sivusto
Ensign

**Ensign** oli brittiläinen Formula 1 -talli. Talli toimi kausina – ja osallistui yhteensä 133 Grand Prix'hin. Tallin saavutukset olivat vähäisiä, ja se kärsi jatkuvasti rahoitusongelmista. Ensignin autoilla ei saavutettu kertaakaan palkintokoroketta, ja MM-pisteitä autoilla saatiin yhteensä 19.

Morris Nunn perusti Ensignin ja suunnitteli sen ensimmäiset autot. Myöhemmin tallin lopetettua Nunn jatkoi kilpa-autojen suunnittelijana, ja toimi CART-sarjassa pääinsinöörinä 1990-luvun loppupuolella, jolloin Juan Pablo Montoya ja Alex Zanardi voittivat mestaruudet hänen suunnittelemillaan autoilla.

Tallin parhaaksi sijoitukseksi jäi 1981 Brasilian GP:ssa Marc Surerin neljäs sija ja kilpailun nopein kierros.

## Saavutukset

**Nopeimmat kierrokset**

## Kuljettajat

* : Rikky von Opel
* : Mike Wilds, Vern Schuppan
* : Chris Amon, Gijs van Lennep
* : Chris Amon, Hans Binder
* : Clay Regazzoni, Jacky Ickx
* : Brett Lunger, Danny Ongais, Harald Ertl
* : Derek Daly, Marc Surer
* : Clay Regazzoni, Geoff Lees
* : Eliseo Salazar, Marc Surer
* : Roberto Guerrero

## Lähteet
Alvin Batiste

**Alvin Batiste** (7. marraskuuta 1937 – 6. toukokuuta 2007) oli New Orleansissa, Louisianassa syntynyt yhdysvaltalainen jazz-klarinetisti. 

Batiste levytti muiden muassa Cannonball Adderleyn ja Branford Marsalisin kanssa. Hän piti Southern Universityssä omaa jazz-instituuttiaan ja opetti esimerkiksi Henry Butleria ja Randy Jacksonia. Hän esiintyi lisäksi Ray Charlesin kanssa.

Batiste kuoli sydänkohtaukseen toukokuussa 2007.

## Lähteet
Anžalika Ahurbaš

**Anžalika Ahurbaš** (, , s. 17. toukokuuta 1970, Minsk) on valkovenäläinen malli ja laulaja. Hän syntyi Minskissä ja voitti vuonna 1988 ”Miss Valko-Venäjä” -tittelin. Vuosina 1990–1995 hän kuului yhtyeeseen Verasy. Vuonna 1991 hänelle myönnettiin titteli ”Miss Photo USSR”. Verasysta lähdettyään Ahurbaš on julkaissut useita menestyksekkäitä singlejä ja muutaman albumin. Hän asuu nyt Moskovan lähistöllä sijaitsevassa Koroljovissa, ja hänellä on kolme lasta. 

## Euroviisuedustajuus
Anžalika Ahurbaš valittiin Valko-Venäjän edustajaksi Eurovision laulukilpailuun 2005. Alun perin kilpailukappaleeksi valittiin Beslanin koulukaappausta käsittelevä ”Boys And Girls”. Laulu sai kuitenkin Euroopassa huonon vastaanoton, ja Valko-Venäjä antoi Ahurbašin poikkeuksellisesti laulaa Kiovassa eri kappaleen. Lopulta kilpailukappaleeksi valittiin kreikkalaisen Nikos Terziksen säveltämä dance-kappale ”Love Me Tonight”. Se kuitenkin putosi jo semifinaalissa. 

## Lähteet

## Aiheesta muualla
* Anželika Agurbašin kotisivut 
* Anželika Agurbašin Myspace sivu
Josef Lhévinne

**Josef Lhévinne** (alk. **Iosif Arkadjevitš Levin** (); 13. joulukuuta (J: 1. joulukuuta) 1874 Orjol – 2. joulukuuta 1944 New York) oli venäläinen pianisti. 

Josef Lhévinne syntyi Orjolissa, lähellä Moskovaa. Vuonna 1885 hän aloitti opinnot Vasili Safonovin johdolla Moskovan konservatoriossa, jossa samaan aikaan opiskelivat muun muassa Aleksandr Skrjabin ja Sergei Rahmaninov. Hän suoritti ensiesiintymisensä Moskovassa jo 16-vuotiaana esittämällä Ludwig van Beethovenin 5. pianokonserton Anton Rubinsteinin johdolla. Vuonna 1895 hän voitti Anton Rubinstein -kilpailun. Valmistumisensa jälkeen Lhévinne loi menestyksekästä uraa Euroopassa ja Yhdysvalloissa.

Vuonna 1898 hän meni naimisiin kiovalaisen pianistin Rosina Bessien (1880–1976) kanssa, ja pariskunta muutti Berliiniin 1907. Ensimmäisen maailmansodan päätyttyä Lhévinnet siirtyivät Yhdysvaltoihin, ja vuodesta 1924 lähtien he toimivat opettajina Juilliard Schoolissa. Josef Lhévinne kuoli sydänkohtaukseen 2. joulukuuta 1944.

Harvojen levytystensä perusteella Josef Lhévinne luetaan 1900-luvun suurimpiin pianisteihin. Hänen soitossaan ällistyttävä virtuositeetti yhdistyy runollisiin tulkintoihin, ja hänen levytyksensä muutamista Frédéric Chopinin etydeistä hakevat vieläkin vertaisiaan. 

Lhévinne julkaisi vuonna 1924 kirjan *Basic Principles in Pianoforte Playing*.

## Lähteet
Harold C. Schonberg

**Harold Charles Schonberg** (29. marraskuuta 1915 – 26. heinäkuuta 2003) oli yhdysvaltalainen musiikkikriitikko, musiikkikirjailija ja lehtimies, joka kirjoitti pääasiallisesti *[[The New York Times]]ille*. Hän voitti vuonna 1971 Pulitzer-palkinnon. 

Schonberg syntyi New Yorkissa ja valmistui vuonna 1937 Brooklyn Collegesta. Hän täydensi opintojaan New Yorkin yliopistossa. Hän liittyi *The New York Timesiin* vuonna 1950. 

Schonberg tuli tunnetuksi ankarasta kritiikistään Leonard Bernsteinia kohtaan. Hän oli myös shakin harrastaja ja julkaisi aiheesta teoksen *Grandmasters of Chess*. Hänen muuhun kirjalliseen tuotantoonsa kuuluu mm. merkittävien säveltäjien elämäkertoja sekä kirja suurista pianisteista. Hän kuoli New Yorkissa vuonna 2003.
Kaarina Partanen

**Anja Kaarina Partanen** (s. 7. tammikuuta 1942 Juankoski) on suomalainen romaanikirjailija. Hän on filosofian maisteri sekä ammatiltaan suomen kielen lehtori ja asuu Jyväskylän maalaiskunnassa.

## Julkaisut
* *Kasvoton nainen* (1997)
* *Mekkomies ja sininen nunna* (1999)
* *Paperitiikeri* (2005)

## Lähteet
McComb (Mississippi)

**McComb** on kaupunki Piken piirikunnassa Mississippin osavaltiossa Yhdysvalloissa. Kaupunki sijaitsee noin 130 kilometriä Jacksonista etelään. 

Vuonna 2000 McCombin asukasluku oli 13&nbsp;337, hieman yli tuhat enemmän kuin vuonna 1980. Kaupunki perustettiin vuonna 1872. Sen pinta-ala on 30,0 km², josta 0,52 % on vettä. 

McCombin väestöstä 40,14 % on valkoisia ja 58,40 % afroamerikkalaisia. Muita etnisiä ryhmiä edustaa alle yksi prosentti kutakin. Kaupungista ovat kotoisin tunnetut muusikot Bo Diddley ja Britney Spears.
McComb

**McComb** voi tarkoittaa:

## Paikannimenä
* McComb, kaupunki Mississippin osavaltiossa Yhdysvalloissa
* McComb, kaupunki Ohion osavaltiossa Yhdysvalloissa
* McComb High School McCombissa, Ohiossa

## Sukunimenä
*Heather McComb, näyttelijä
*David McComb, muusikko
*Billy McComb, taikuri ja koomikko
*Colin McComb, pelisuunnittelija
*Frank McComb, jazz-laulaja
*John McComb Jr., arkkitehti
*Eleazer McComb, kauppias
*William McComb, Confederate Brigadier General
Linda Lepomme

**Linda Lepomme** (s. 16. maaliskuuta 1955 Lokeren) on belgialainen näyttelijä ja laulaja. Hän edusti maataan Eurovision laulukilpailussa 1985 kappaleella ”Laat me nu gaan”, joka sijoittui seitsemällä pisteellä 19. ja viimeiselle sijalle.
Piken piirikunta

**Piken piirikunta** voi tarkoittaa seuraavia maantieteellisiä kohteita:

* Piken piirikunta, Alabama, Yhdysvallat
* Piken piirikunta, Arkansas, Yhdysvallat
* Piken piirikunta, Atlanta Metropolitan Area, Georgia, Yhdysvallat
* Piken piirikunta, Illinois, Yhdysvallat
* Piken piirikunta, Indiana, Yhdysvallat
* Piken piirikunta, Kentucky, Yhdysvallat
* Piken piirikunta, Mississippi, Yhdysvallat
* Piken piirikunta, Missouri, Yhdysvallat
* Piken piirikunta, Ohio, Yhdysvallat
* Piken piirikunta, Pennsylvania, Yhdysvallat.
Linnanmaan jäähalli

**Linnanmaan jäähalli** on Oulun Linnanmaan kaupunginosassa lähellä Oulun yliopistoa sijaitseva jäähalli, joka valmistui syksyllä 2000. Rakennuksessa on kaksi erillistä jääkiekkokaukaloa, joiden kummankin yhteydessä on katsomot, joissa on 300 seisomapaikkaa. Hallilla harjoittelevat niin taitoluistelijat kuin jääkiekkoilijatkin.

Hallin konehuone ja jäähdytyslaitteisto vaurioituivat pahoin tulipalossa juhannuksena 2008. Halli oli suljettuna raivaus- ja korjaustöiden ajan.

## Lähteet

## Aiheesta muualla
*Oulun kaupunki: Linnanmaan jäähalli
Vuoden 1963 konklaavi

**Vuoden 1963 [[konklaavi]]** eli paavin valitseva kardinaalien kokous alkoi 19. kesäkuuta 1963 ja loppui 21. kesäkuuta samana vuonna. Kardinaalikollegio valitsi konklaavissa uudeksi paaviksi Milanon kardinaaliarkkipiispan Giovanni Battista Montinin, joka otti paavilliseksi nimekseen Paavali VI:n.

## Konklaavin taustaa

Vuoden 1963 konklaavi kokoontui valitsemaan seuraajaa kuolleelle Johannes XXIII:lle, joka oli ollut ns. "välikauden paavi". Kardinaalikollegion kokoontuessa kardinaaleja oli 80, eli enemmän kuin koskaan aikaisemmin. Edellisessä eli vuoden 1958 konklaavissa kardinaalit olivat keski-iältään hyvin vanhoja, eikä uusia kardinaaleja ollut nimitetty vuosiin, mutta vuoden 1963 konklaavissa tilanne oli toinen. Paaviksi tultuaan Autuas Johannes XXIII oli heti nimittänyt 23 uutta kardinaalia, joiden joukossa oli muun muassa Milanon kardinaaliarkkipiispaksi kohotettu Giovanni Battista Montini. Vuoden 1963 konklaavissa kardinaalikollegio oli jakautunut vanhoillisiin sekä uudistusmielisiin kardinaaleihin.

Pääehdokkaina vuoden 1963 konklaavissa olivat vanhoillisten ehdokas Ildebrandi Antoniutti sekä uudistusmielisten Giacomo Lercaro ja Giovanni Battista Montini. Ehdokkaista Montinilla olisi voinut olla hyvät mahdollisuudet voittaa jo vuoden 1958 konklaavi, mutta silloin häntä ei ollut vielä nimitetty kardinaaliksi, eikä hän siten ollut sovelias paaviehdokas. Autuas Johannes XXIII:n nimitettyä hänet kardinaaliksi hänellä oli nyt realistinen mahdollisuus nousta paaviksi.

## Konklaavin kulku

Kuten useimmista muistakin konklaaveista, ei vuoden 1963 konklaavin kulusta ole kovin tarkkoja tietoja. Konklaavi pidettiin tavalliseen tapaan Sikstuksen kappelissa, eivätkä ulkopuoliset päässeet seuraamaan salaista äänestystä.

Äänestyksen ensimmäisillä kierroksilla uudistusmielisten kardinaalien äänet jakautuivat Giacomo Lercaron ja Giovanni Battista Montinin kesken. Kolmannessa äänestyksessä Lercaron kannattajat siirtyivät tukemaan Montinia, mutta tämän saama kannatus ei vielä ylittänyt tarvittavaa kahden kolmanneksen enemmistöä. Vaikutti siltä, että konklaavi saattaisi lukkiutua, elleivät joko konservatiivit tai uudistusmieliset antaisi periksi ja suostuisi toista näkökantaa edustavaan paaviin. Kuudennella äänestyskerralla konservatiivit suostuivat kannattamaan Montinia ja tämä valittiin seuraavaksi paaviksi.
Nimettömänmatala

**Nimettömänmatala** on noin 15,5&nbsp;neliökilometrin laajuinen matalikkoalue Haukiputaan ja Iin edustalla Perämerellä. Matalikon pituus kaakko&ndash;luode-suunnassa on noin kymmenen kilometriä ja leveys noin kaksi kilometriä. Matalikon keskimääräinen syvyys on noin 1,5&ndash;1,8&nbsp;metriä. Pääosin hiekkapohjaisen matalikon reuna-alueet ovat varsin jyrkät, ja reunojen ulkopuolella meri syvenee pienellä matkalla 20&ndash;30&nbsp;metriin. 

Matalikko on nimetty sen kaakkoiskulmassa sijaitsevan Nimetön-saaren mukaan. Matalikon muut saaret ovat laaja hiekkasärkkäsaari Santapankki, Astekari sekä matalikon luoteiskärjessä sijaitseva Pallonen. Näiden lisäksi matalikon länsiosassa on nimettömiä särkkiä ja saaria. Suurhiekan matalikkoalue sijaitsee Nimettömänmatalan luoteispuolella. Alueen saarilla pesii pääasiassa vesilintuja; saarten kasvillisuus on niukkaa.

Alueelle suunnitellaan rakennettavaksi 32 tuuliturbiiniyksikköä käsittävää merituulipuistoa.

## Lähteet
Moses Sithole

**Moses Sithole** (s. 17. marraskuuta 1964) on eteläafrikkalainen sarjamurhaaja, joka tunnetaan niin sanotuista ABC-murhista. ABC-murhat saivat nimensä tapahtumien alettua Atteridgevillestä jatkuen Boksburgiin ja loppuen Clevelandiin Johannesburgin lähiöihin.

5. joulukuuta 1997 Sithole tuomittiin 2&nbsp;410 vuodeksi vankeuteen 38 ihmisen murhasta sekä 40 raiskauksesta ja satunnaisista pienemmistä teoista aikavälillä 1994–1995. Yhdistetty rangaistus koostuu 12 vuodesta jokaista 40:tä raiskausta kohti, 50 vuodesta jokaista 38:aa murhaa kohti sekä viidestä vuodesta jokaista kuutta ryöstöä kohden. 

Vuonna 2000 hänellä kerrottiin olevan AIDS.

## Lähteet
* The Encyclopedia of Serial Killers, Michael Newton, p207 
* Graveyard By Martin Ströhm - Crime Library
Trey Azagthoth

**Trey Azagthoth** (oik. **George Emmanuel III**, s. 26. maaliskuuta 1965 Bellingham, Washington) on Floridassa Yhdysvalloissa perustetun death metal -yhtye Morbid Angelin kitaristi ja ainut yhtyeen perustajajäsenistä, joka soittaa vielä yhtyeessä. Hänen suurimmat musiikilliset esikuvansa ovat Jimi Hendrix ja Eddie Van Halen. Hänen kitaransoittotyylistään korostuukin paljon vibrakammen käyttö, kuten Eddie Van Halen tekee.

## Lähteet
*Metal-rules.com:in haastattelu ennen ''Heretic'' -albumin julkaisua.
*Metal-rules.com:in haastattelu ennen ''Gateways to Annihilation'' -albumin julkaisua.
Ykskivi (Haukipudas)

**Ykskivi** on pieni, karu ja asumaton saari Rivinnokan niemen edustalla Kiiminkijoen suistossa Haukiputaan edustalla Oulussa Perämerellä. Saari sijaitsee Kiiminkijoen etelärannalla Rivinnokan läntisimmän kärjen eli Tupurinnokan edustalla Kaasamatalan eli Rivinleton luodon kaakkoispuolella. Saari on merilintujen, pääasiassa lokkien pesimäalue.
Ruuvit löysällä

**Ruuvit löysällä** tarkoittaa seuraavia:

* Ruuvit löysällä, television komediasarja
* Ruuvit löysällä, elokuva
* Ruuvit löysällä, Aku Ankan taskukirja
Suurjännite

**Suurjännite** voi tarkoittaa
* korkeaa sähköjännitettä, katso Sähköverkko.
* Suurjännite-nimistä Prätkähiiret-sarjan sivuhenkilöä.
Ylipäällikkö Camembert

**Ylipäällikkö Camembert** (*High Chairman Camembert*) on kuvitteellinen hahmo Prätkähiiret-sarjassa, jonka loi Rick Ungar. Hänen ensiesiintymisensä oli animaatiosarjan jaksossa *Juustokuninkaan katkuinen valtakunta, osa 1* vuonna 1993.

## Hahmo
Ylipäällikkö Camembert toimii plutolaisten johtajana. Hän on myös usein yhteydessä alaisiinsa, varsinkin niihin jotka eivät jostain syystä onnistu tehtävissään. Camembert esiintyy usein videokuvan välityksellä tai henkilökohtaisesti Lalli Leipäjuustolle ja moittii häntä epäonnistumisesta, usein kovalla huutavalla äänellä. Juoksevana vaivana hän vaatii Leipäjuustoa tekemään pakollisen mutta kiusallisen plutolaisen tervehdyksen, Leipäjuuston suureksi inhoksi. Joissakin muissa tapauksissa hän esiintyy koko Pluton neuvoston kanssa Leipäjuuston kanssa paniikissa nykyisestä tehtävästä. Pluton korkeana puheenjohtajana Camembertillä on planeetan korkein valta neljän vuoden ajan kerralla. Camembertilla on tapana valita vaalivastustajansa, jolle hän ei voi hävitä, esimerkiksi kerran hän valitsi Leipäjuuston, joka onnistui sattumalta Prätkähiirten vangitsemisen avulla syrjäyttämään Camembertin, joka kuitenkin sai virkansa takaisin kavaltamalla sotakassan ja syyttämällä siitä Leipäjuustoa. Diktaattorimaisen johtamisen ansiosta plutolaisista on tullut kenties Kosmoksen rikkain planeetta, siitä huolimatta planeetan luonnonvarat ja ympäristö on todella alhaisella tasolla. 

Kun Leipäjuuston suunnitelma imeä kaikki maapallon luonnonrikkaudet epäonnistui, Camembert riisui häneltä asemansa ja karkotti hänet Maahan loppuiäkseen. Hän myös keskeytti hyökkäyksen Maahan, oletettavasti päättäessään, että siitä oli enemmän vaivaa kuin hyötyä. Myöhemmin Camembert saapui maahan Leipäjuuston ja Teuvo Tahkon luo, mutta hän ja tämän saattajat paljastuivat Kissatronien muodonmuuttajiksi valeasuissa.

## Esiintymiset

**1. tuotantokausi**

* Juustokuninkaan katkuinen valtakunta, osat 1–2
* Terässormi

**2. tuotantokausi**
* Kivikasvo
* Ylös alas
* Talli tulilinjalla
* Minä, Rasvanahka
* Kadonnut järvi 

**3. tuotantokausi**
* Iso ongelma
* Kuvernööriehdokkaat kilpasilla
* Minne yksikään hiiri ei ole ennen mennyt
* Monttu auki
* Olipa kerran Marsissa, osa 1–3

**4. tuotantokausi**
* Maanalainen maailma (cameo)
* Olipa kerran Marsissa, osa 2

## Lähteet
Nuno Bettencourt

**Nuno Bettencourt** (oik. **Nuno Duarte Gil Mendes Bettencourt**, s. 20. syyskuuta 1966, Praia da Vitoria, Terceira, Azorit) on portugalilaissyntyinen yhdysvaltalainen kitaristi, joka on tunnettu parhaiten bostonilaisen funk metal -yhtye Extremen soolokitaristina ja lauluntekijänä. Nuno on nuorin kymmenestä sisaruksesta ja altistui jo nuorena monenlaisille musiikkityyleille ja bändeille musikaalisten perheenjäsentensä ansiosta, esimerkiksi Nunon isä oli tunnettu portugalilainen kapellimestari. Nuno aloitti musiikkiharrastuksensa rumpujen takana, mutta siirtyi sieltä 14-vuotiaana kitaraan. Nuno soittaa rumpujen ja kitaran lisäksi ainakin pianoa ja bassokitaraa.

Vuonna 2009 Bettencourt liittyi R&B-artisti Rihannan taustayhtyeeseen Rihannan Last Girl on Earth Tourille.

5. heinäkuuta 2025 Nuno esiintyi muiden muusikoiden kanssa *Back to Beginning*-hyväntekeväisyyskonsertissa Villa Parkin stadionilla Birminghamissa. Hän käytti konsertissa kitaraa, joka oli superstrat-muotoinen kuten hänen aiemmin käyttämänsä Washburnin nimikkokitarat, mutta joka kuitenkin erosi niistä merkittävästi ulkonäöltään. Kitarassa oli Washburnin logon sijaan logo tekstillä "Nuno". Tämä herätti paljolti spekulointia mediassa, ja heräsi kysymyksiä, oliko kitara Washburnin uusi nimikkomalli vai Washburnin kanssa tehty kitara Nunon brändillä.

Lopulta 30. syyskuuta 2025 Nuno kertoi jättäneensä Washburnin ja perustaneensa oman kitaroita valmistavan yrityksensä, Nuno Guitarsin. *Back to Beginnning* -konsertissa käytetty kitara oli Nuno Guitarsin uusi malli "Dark Horse". Aiemmin Washburnin valmistama Nunon N4-nimikkokitaramallisto siirtyy tämän myötä Nuno Guitarsille.
## Diskografia
### [[Extreme (yhtye)|Extreme]]
* *[[Extreme (Extreme)|Extreme]]* (1989)
* *[[Pornograffitti]]* (1990)
* *[[III Sides to Every Story]]* (1992)
* *[[Waiting for the Punchline]]* (1995)
* *[[Saudades De Rock]]* (2008)
* Six (2023)

### [[Dweezil Zappa]]
* *[[Confessions (Dweezil Zappa)|Confessions]]* (1991)

### Nuno
* *[[Schizophonic]]* (1997)
* *[[Population 1]]* (2002)

### [[Mourning Widows]]
* *[[Mourning Widows (albumi)|Mourning Widows]]* (1998)
* *[[Furnished Souls For Rent]]* (2000)

### Population 1
* *[[Sessions From Room 4 (EP)]]* (2004)

### [[DramaGods]]
* Love (2005)

## Lähteet

## Aiheesta muualla
*Nuno Bettencourtin kotisivut
*Nuno Bettencourtin profiili AllMusicissa 
*Nuno Bettencourt IMDb:ssä
*Nuno Guitars
Cynthia Lennon

**Cynthia Lillian Lennon** (o.s. **Powell**, 10. syyskuuta 1939 Blackpool, Lancashire, Englanti – 1. huhtikuuta 2015 Mallorca, Espanja) oli John Lennonin ensimmäinen vaimo.

Cynthia tapasi John Lennonin taiteellisessa collegessa 1950-luvulla. He avioituivat vuonna 1962, ja vuonna 1963 syntyi heidän ainoa yhteinen lapsensa Julian Lennon.
Cynthia ja John erosivat, kun John tapasi japanilaisen taiteilijan Yoko Onon. Cynthia oli Lennonin jälkeen kolmesti naimisissa ja asui Mallorcalla Espanjassa.

Cynthia Lennon kuoli 75-vuotiaana syöpään kotonaan Mallorcalla 1. huhtikuuta 2015.

## Lähteet
Richard Eberhart

**Richard Ghormley Eberhart** (5. huhtikuuta 1904 – 9. kesäkuuta 2005) oli yhdysvaltalainen runoilija. 

Eberhart syntyi Minnesotassa, ja vuonna 1930 julkaistiin hänen ensimmäinen kokoelmansa *A Bravery of Earth*. Vuonna 1937 ilmestynyt *Reading the Spirit* sisältää "The Groundhogin", yhden hänen tunnetuimmista runoistaan. 

Eberhart meni vuonna 1941 naimisiin Helen Butcherin kanssa ja sai kaksi lasta. Hän voitti uransa aikana Pulitzer-palkinnon ja National Book Awardin. Hän kuoli 101-vuotiaana.
Silvana Mangano

**Silvana Mangano** (23. huhtikuuta 1930 Rooma, Italia –  16. joulukuuta 1989 Madrid, Espanja) oli italialainen näyttelijä.

Mangano oli sisilialaisen veturinkuljettajan ja englantilaisen naisen tytär. Hän kouluttautui tanssijaksi ja työskenteli myös valokuvamallina ennen kuin voitti Miss Rooma -kauneuskilpailut. Hän sai elokuvissa pikkuosia, mutta nousi maailmanmaineeseen elokuvan *[[Katkeraa riisiä]]* (1949) tähtenä. Hän avioitui samana vuonna elokuvan tuottajan Dino De Laurentiisin kanssa. *Katkeran riisin* jälkeen hän sai useita pääosia. Vaikka hän oli taitava näyttelijä, hän jäi pian kahden muun italialaisen elokuvatähden, Sophia Lorenin ja Gina Lollobrigidan varjoon. 

Avioliitossa De Laurentiisin kanssa hän sai neljä lasta. Hän jätti puolisonsa 1983 ja muutti Madridiin, mutta virallista avioeroa hän ei ottanut. Mangano kuoli keuhkosyöpään 59-vuotiaana.

## Valikoitu filmografia
* *[[Katkeraa riisiä]]*, 1948
* *Anna*, 1951
* *[[Odysseus (elokuva)|Odysseus]]*, 1954
* *Barabbas*, 1962
* *Teorema*, 1968
* *[[Kuolema Venetsiassa (elokuva)|Kuolema Venetsiassa]]*, 1971
* *Ludwig II*, 1972
* *[[Dyyni (elokuva)|Dyyni]]*, 1984
* *[[Mustat silmät (vuoden 1987 elokuva)|Musta silmät]]*, 1987
Illoinen

**Illoinen** () on Turun kaupunginosa joka sijaitsee Hirvensalon länsirannalla. Maaseutumainen Illoinen on yksi Turun pienimpiä kaupunginosia: vuoden 2016 lopussa alueen väkiluku oli 93.

Illoisissa on Turun kaupungin siirtolapuutarha, joka rakennettiin 1980-luvulla korvaamaan Kupittaan siirtolapuutarha. Illoisten kaakkoisosassa on pieni ja matala Illoistenjärvi, jonka veden ovat aikoinaan pilanneet rannalla sijainneen Rothbergin kahvipannutehtaan myrkkypäästöt. Illoisissa on toiminut myös tiilitehdas 1800-luvulta ainakin 1940-luvulle asti.

## Lähteet
Kaistarniemi

**Kaistarniemi** () on Turun kaupunginosa, joka sijaitsee Hirvensalon saaren kaakkoiskulman samannimisellä niemellä. Niemen kärjessä on Papinsaaren kaupunginosa. 

Kaistarniemen tilastoalueen asukasmäärä on 2010-luvun alkupuoliskon vuosina ollut runsaat 650 henkeä. Vuonna 2009 Kaistarniemi oli Turun kolmanneksi hyvätuloisin pienalue läheisten Papinsaaren ja Friskalan jälkeen.

Kaistarniemessä sijaitsevat muun muassa Pyhän Henrikin ekumeeninen taidekappeli (Seiskarinkatu 35) sekä Harry Kivijärven veistos *Teema* (Kuhanpuisto, Rälssinkatu 1). Seiskarinkadun päässä rannalla on Lounais-Suomen Syöpäyhdistyksen palvelukeskus Meri-Karina.

Kaistarniemen rakentaminen alkoi vuonna 1989 valmistuneesta ensimmäisen osan rakennuskaavasta. Sanan *kaistare* sanotaan tarkoittavan verkonkuivatuspaikkaa, ja alueen uusien katujen nimistö on siksi otettu kalastusvälineistä: Nuottakatu, Rysäkatu, Mertakuja jne.

## Lähteet
Kukola

**Kukola** on kaupunginosa Turussa. Se sijaitsee Hirvensalon keskiosassa.

Turun Kukolassa sijaitsee Hirvensalon suurin koulu, Wäinö Aaltosen koulu. 

Kun monet muut Hirvensalon kaupunginosat ovat kasvaneet nopeasti 2010-luvulla rakentamisen myötä, Kukolan tilastoalueen asukasluku on pysynyt runsaan 1&nbsp;500 asukkaan tuntumassa. Vuonna 2016 Kukolan asukasluku oli 1 527. Alueen väestöstä 28,1 % on alle 15-vuotiaita ja 8,1 % yli 65 vuotiaita. Suomea puhuu äidinkielenään 88,4 % väestöstä ja ruotsia 5,6 %. Muun kielisiä on 6,0 %.

## Lähteet

## Aiheesta muualla
* Wäinö Aaltosen koulun kotisivu
Sähkösanoma

**Sähkösanoma** voi tarkoittaa

*Lennättimen avulla välitettyä sähkettä

*Sanomalehden kaduilla myytävää lisälehteä, jollaisia ennen radion yleistymistä julkaistiin tavallisesti iltapäivällä huomattavien uutistapahtumien sattuessa
Impivaara (täsmennyssivu)

**Impivaara** voi tarkoittaa ainakin seuraavia:

## Paikkoja
* Impivaara, Rauma
* Impivaara, Seinäjoki
* Impivaara, Vaasa
* Impivaaran uimahalli, Turku
* Impivaaran liikunta- ja urheilukeskus, Turku.

## Kuvitteellisia paikkoja
* Impivaara, vuori ja Jukolan veljesten pako- ja uudisviljelyspaikka Aleksis Kiven romaanissa *[[Seitsemän veljestä]]*.

## Henkilöitä

* Heikki Impiwaara (1876–1964), suomalainen kirjailija ja suomentaja
* Pauli Impivaara (1908–1982), suomalainen saksofonisti, sanoittaja ja säveltäjä
Miikka Lommi

**Miikka Lommi** on suomalainen musiikkivideo- ja mainoselokuvaohjaaja. Miikka Lommi on ohjannut muun muassa musiikkivideoita PMMP:lle,  Bomfunk MC’s:lle, Almalle, Vesalalle, Paperi T:lle, Husky Rescuelle ja mainoksia muun muassa Pepsille, VR:lle, Kotipizzalle, Coca Colalle. Nokialle,  Konecranesille, Atrialle ja Telialle.

## Aiheesta muualla
* Miikka Lommin ohjaamia musiikkivideoita . Mvdbase.
*
Kaerla

**Kaerla** on Turun kaupunginosa, joka sijaitsee keskustasta pohjoiseen, tiheästi rakennetun Runosmäen vieressä. Alue kuuluu Runosmäki-Raunistulan ja pieniltä osin Länsikeskuksen suuralueisiin. Kaerla on suurimmaksi osaksi omakotialuetta, mutta kaupunginosan laidoilla on kerrostaloja Nättinummen I- ja II-alueilla sekä Pallissa. Kaerlassa sijaitsee Impivaaran liikuntakeskus ja siihen kuuluva Impivaaran uimahalli, joka valmistuessaan vuonna 1975 oli isoin lajiaan Pohjoismaissa, ja se on edelleen Suomen suurin uimahalli allaspinta-alaltaan. Vuonna 2007 alueen väkiluku oli 2&nbsp;187.

Kaupunginosassa sijaitsee Nunnavuori-niminen kallioalue, jonka korkeus on 64 metriä merenpinnan yläpuolella.

Alueella sijaitsee myöhäisrautakautinen Mullin kalmistoalue, jolla on suoritettu koekaivaus 2002 ja kasvistonkartoitus 1992.

## Lähteet
Friskala

**Friskala** on Turun kaupunginosa, joka sijaitsee Hirvensalon saaren kaakkoisosassa. Alueeseen kuuluu myös Iso-Vihtilän saari. Alueella sijaitsee Friskalan kartano.

Friskala oli aiemmin asukasluvultaan yksi Turun pienimmistä kaupunginosista, mutta on kasvanut 2000-luvulla nopeasti. Vuonna 2007 alueen väkiluku oli 295 ja vuoden 2016 lopussa 798 asukasta. Vuonna 2016 asukkaista alle 15-vuotiaita oli 26,2&nbsp;%, 15–64-vuotiaita 55,8&nbsp;% ja yli 64-vuotiaita 18,0&nbsp;%. Suomea puhui 90,1&nbsp;%, ruotsia 5,9&nbsp;% ja muita kieliä 4,0&nbsp;%.

Vuonna 2009 Friskala oli Turun toiseksi hyvätuloisin pienalue viereisen Papinsaaren jälkeen.

## Historiaa
Friskalan kartano on Hirvensalon ainoa historiallinen herraskartano, jonka omistajiin – eivät välttämättä asukkaisiin – ovat kuuluneet muiden muassa Knut Posse sekä saksalaisperäinen Fresen eli Friskin suku, josta nimi Friskala tulee. Friskalan pientalovaltainen kaava sai lainvoiman vuonna 2003, ja monet uudet kadut saivat nimensä entisistä omistajista. Ennen kartanon perustamista 1400-luvulla alue tunnettiin Ravasen tai Ravaksen nimellä ja kartanon perustamisen jälkeen Friiskylänä tai Friskalana.

## Lähteet
Rachel Bolan

**Rachel Bolan** (oik. **James Southworth**, s. 9. helmikuuta 1964) on New Jerseystä kotoisin olevan metalliyhtye Skid Row'n basisti ja toinen perustajajäsen yhdessä Dave ”The Snake” Sabon kanssa. Bolan on laulanut KISS-yhtyeen entisen kitaristi Ace Frehleyn kahdella sooloalbumilla ja perustanut Prunella Scales -yhtyeen vain Skid Rown Thickskin-albumilla soittaneen rumpali Phil Varonen kanssa.

## Lähteet
Saramäki

**Saramäki** () on Turun kaupunginosa, joka sijaitsee keskustasta pohjoiseen. Alue kuuluu Maaria-Paattisten alueeseen ja on erittäin harvaan asuttu. Vuonna 2004 alueen väkiluku oli 530, ja se väheni vuosittain 1,7&nbsp;%:lla. Alueen väestöstä 16,6&nbsp;% oli alle 15-vuotiaita, kun taas 15,09&nbsp;% oli yli 65-vuotiaita. Alueen väestöstä 95,28&nbsp;% puhuu äidinkielenään suomea ja 0,75&nbsp;% ruotsia.

Lassila & Tikanojalla on alueella aluehallinnon toimitilat sekä ongelmajäteyksikkö. Alueella sijaitsi myös Suomen Rakennusjätteen Lajittelu- ja Kierrätyskeskus Oy, joka on muuttanut 2000-luvun lopulla Topinojan kaatopaikan läheisyyteen..

Kakolana tunnettu Turun vankila muutti Saramäkeen syksyllä 2007. Itse rakennus valmistui jo vuotta aiemmin, mutta sen käyttöönotto viivästyi. 

## Lähteet
Ailuromantia

**Ailuromantia** (tunnetaan myös nimellä **felidomantia**) on ennustusmenetelmä, joka käyttää kissoja ennakoimaan tulevaisuuden tapauksia, varsinkin säätä. Yksi yleisimmistä menetelmistä on hyödyntää kissan liikkeitä ja käyttäytymistä tulevan sään ennustamiseen: esimerkiksi jos kissa kääntää häntänsä tuleen tai muuhun lämmönlähteeseen, se ennustaa mahdollista sään muutosta, kuten rankkasateen tai kovan pakkasen tuloa. Toinen esimerkki on, että jos kissa käpristyy otsaansa koskettamalla maata, se osoittaa, että lähitulevaisuudessa on luvassa myrskyjä.
Dave Sabo

**Dave ”The Snake” Sabo** (s. 16. syyskuuta 1964 Perth Amboy, New Jersey) on yhdysvaltalaisen, New Jerseyssä perustetun metalliyhtye Skid Row’n kitaristi ja toinen perustajajäsen basisti Rachel Bolanin kanssa. Hän sai lempinimen ”The Snake” (”käärme”), kun näki kerran unen käärmeestä. Dave soitti kitaraa myös hetken aikaa Bon Jovissa, kunnes Jon otti Richie Samboran hänen tilalleen. 
 
## Diskografia
### Skid Row

* *[[Skid Row (albumi)|Skid Row]]* (1989)
* *[[Slave to the Grind]]* (1991)
* *[[B-Side Ourselves]]* (1992)
* *[[Subhuman Race]]* (1995)
* *[[40 Seasons - The Best Of Skid Row]]* (1998)
* *[[Thickskin]]* (2003)
* *[[Revolutions per Minute (Skid Row’n albumi)|Revolutions Per Minute]]* (2006)

## Aiheesta muualla

*
Pat Monahan

**Patrick "Pat" Monahan** (s. 28. helmikuuta 1969 Erie, Pennsylvania) on Grammy awardin voittaneen Train-yhtyeen keulahahmo, laulaja ja lauluntekijä. 
Hän kirjoitti ja lauloi Spider-Man 2 – Hämähäkkimies 2:n tunnuslaulun "Ordinary", mutta Trainin teki tunnetuksi kappale *Drops Of Jupiter*, joka 2001 voitti kaksi Grammya (Best Rock Song and Best Instrumental Arrangement Accompanying Vocalists). Kappale on aistikas taideteos, jossa sekoittuvat monet eri instrumentit. Kappaleen sanoitus on runollinen, ja Monahan kirjoitti kappaleen edesmenneelle äidilleen, joka kuoli syöpään.

Patrick näytteli myös ainakin yhdessä CSI jaksossa.
Maanpää

**Maanpää** on Turun kaupunginosa, joka sijaitsee samannimisellä niemellä Hirvensalon länsirannalla. Maanpäähän kuuluu myös Hirvensalon länsipuolisia saaria. 

2010-luvun alkupuolen ajan maaseutumaisen Maanpään tilastoalueen väkiluku oli noin 100.

Turun työväen pursiseuran kotisatama on Pitkäkarin saarella Maanpään edustalla ja huoltosatama sen lähellä Maanpään kärjessä.

## Historiaa
Maanpään ja Sipsalon muodostama niemi oli 1500-luvulla erillinen saari, joka kuului hallinnollisesti eteläpuolella sijaitsevaan Satavaan. Piispa Olavi Maununpoika oli 1450-luvulla antanut Maanpään tilan kalastajalleen uudistaloksi. 1500-luvun puolivälissä Maanpää ja viereinen Jänessaari olivat muutaman vuoden läänitettyinä piispa Mikael Agricolalle. Sen jälkeen molemmat tilat olivat maanvouti Ragnald Halvardinpojan ja sitten de la Gardien suvun omistuksessa. Vuonna 1655 Maanpää oli läänitettynä Juho Kurjelle ja 1700-luvun alussa välskäri Johannes Delphendalin asuma ratsutila. 1700-luvun puolivälissä Maanpää jaettiin Länsi- ja Itätaloon, jota 1930-luvulla isännöi agronomi Karl Sonck. Nykyinen Itätalon päärakennus on hänen veljensä, arkkitehti Lars Sonckin piirtämä.

Sipsalon maatilalla Maanpään Seulussa toimi 1750-luvulta alkaen kasvitieteilijä Pehr Kalmin perustama Turun akatemian koepuutarha, jossa hän viljeli eri puolilta maailmaa saamiaan kasveja siemenistä ja juurakoista. Puutarha lakkautettiin 1772, mutta yhä alueelta löytyy Kalmin istuttamia kasveja.

Maanpään niemellä on ollut useita Frithiof Strandellin suunnittelemia jugendhuviloita 1900-luvun alusta: Villa Tallbacka, Villa Solbacka ja Villa Lindbacka Seulussa sekä yhä jäljellä oleva Villa Allila. Lisäksi Seulussa on August Heleniuksen piirtämä, vuonna 1884 rakennettu puuhuvila, Villa Berga, jonka rakennuttaja oli peilitehtailija J. M. Westling.

## Lähteet
Moikoinen

**Moikoinen** () on kaupunginosa Turussa ja sijaitsee Hirvensalon itäosassa. Moikoinen on Kukolan ohella saaren suurimpia asutuspaikkoja ja siellä onkin useita palveluita kuten päiväkoteja, kauppoja, apteekki ja kirkko. Kun monet muut Hirvensalon kaupunginosat ovat kasvaneet nopeasti 2010-luvulla rakentamisen myötä, Moikoisten tilastoalueen asukasluku on pysynyt 1&nbsp;750 asukkaan tuntumassa. Vuonna 2016 Moikoisissa oli asukkaita 1 745. Väestöstä 18,9 % on alle 15-vuotiaita ja 22,8 % yli 65 vuotiaita. Suomea puhuu äidinkielenään 87,8 % väestöstä ja ruotsia 8,4 %. Muun kielisiä on 3,8 %.

Mantereen ja Hirvensalon välisen Hirvensalonsillan toinen pää on Moikoisissa.

## Lähteet
Oriniemi

**Oriniemi** on Turun kaupunginosa, joka sijaitsee Hirvensalon lounaisosassa. Alueeseen kuuluu myös Nepon saari Hirvensalon ja Satavan välissä. 2010-luvun alkupuoliskolla metsäisen ja harvaan asutun Oriniemen tilastoalueen väkiluku oli noin 170.

Oriniemessä on partiolaisten ja muiden nuorisojärjestöjen suosima ulkoilualue majoitustiloineen.

## Lähteet
Battle Royale II: Requiem

**Battle Royale II: Requiem** ( *Batoru rowaiaru tsū: "Rekuiemu"*) on vuonna 2003 ensi-iltansa saanut japanilainen toimintaelokuva. Se on vuonna 2000 ensi-iltansa saaneen elokuvan *[[Battle Royale (elokuva)|Battle Royale]]* jatko-osa.

Ensimmäisen osan ohjaaja Kinji Fukasaku alkoi ohjata jatko-osaa *Battle Royale II: Requiem*, mutta Fukasakun kuoltua 12. tammikuuta 2003 hänen poikansa Kenta Fukasaku ohjasi elokuvan loppuun isänsä muistoksi. Kinji Fukasaku ehti ohjata vain kohtauksen, jossa näyttelee Takeshi Kitano.

Tällä kertaa luokkaa ei usuteta toistensa kimppuun vaan he taistelevat ryhmänä terroristijoukkoa vastaan, jota johtaa Shuya Nanahara. Jokaisella oppilaalla on myös pari, ja jos oppilaan pari kuolee, kuolevat molemmat.

## Rooleissa
Särkilahti

**Särkilahti** () on Turun kaupunginosa, joka sijaitsee Hirvensalon keskiosassa, lounaasta Hirvensalon sisäosaan työntyvän samannimisen lahden pohjukassa. 

Alueella vuodesta 1958 sijainnut Särkilahden alakoulu lakkautettiin vuonna 2007.

2010-luvun alkupuoliskolla Särkilahden tilastoalueen väkiluku kasvoi 115:stä 149:ään.

Turun kaavoituksessa suunnitellaan Särkilahden alueelle niin sanottua Kanavakaupunkia, jonka ytimenä olisi Särkilahden ja Pukinsalmen yhdistävä kanava Maanpään ja Jänessaaren välissä.

## Lähteet
Mitaka

**Mitaka** () on Japanin kaupunki Honshūn saarella Kantōn alueella Tokion metropolissa. Se sijaitsee Taman alueella Tokion erillisalueiden länsipuolella ja rajautuu Setagayan ja Suginamin erillisalueisiin sekä Chōfun, Koganein ja Musashinon kaupunkeihin. Mitakassa on 186&nbsp;166 asukasta (vuonna 2017) ja sen pinta-ala on 16,42 neliökilometriä. 

Nykyisen muotoinen Mitakan kaupunki perustettiin vuonna 1950. Kaupungin läpi kulkee 1600-luvulla rakennettu Tamagawan akvedukti, jonka tarkoitus oli toimittaa juomavetta Edoon. Osamu Dazai teki täällä itsemurhan heittäytyessään kanavaan. Mitakassa on suuri Inokashiran puisto, jonka reunalla sijaitsee animestudio Ghiblin toimintaa esittelevä Ghibli-museo. Kaupungissa sijaitsee lisäksi International Christian University, yksi Japanin johtavista yksityisistä yliopistoista.

Kaupunkia palvelevat JR Higashi-Nihonin Chūō-päälinja ja Keiō-rautateiden Inokashira-linja.

## Kuvia

Tiedosto:三鷹之森吉卜力美術館 (16202559242).jpg|Ghibli-museo
Tiedosto:Mitaka City Hall.JPG|Mitakan kaupungintalo


## Lähteet

## Aiheesta muualla

*Kaupungin internetsivut
Balls of Steel

**Balls of Steel** on Wildfire Studiosin kehittämä flipperitietokonepeli. Peli on julkaistu vuonna  Windowsille. Balls of Steel on luultavasti ainoa flipperipeli jolle on annettu ikärajoitus. Balls of Steel -niminen flipperipeli esiintyi pelissä Duke Nukem 3D. Tällöin sitä ei kuitenkaan voinut pelata, vaan se oli pikemminkin koriste.

Balls of Steel sisältää Duke Nukem -teemaisen kentän, josta löytyy grafiikkaa pelistä Duke Nukem 3D sekä Jon St. Johnin ääninäyttelyä  (Duke Nukemin alkuperäinen ääninäyttelijä).

## Kentät
**Balls of Steel** sisältää viisi erilaista alustaa. 
* **Darkside**
* **Barbarian**
* **Firestorm**
* **Mutation**
* **Duke Nukem**

Pelin oli myös tarkoitus sisältää kenttä nimeltä **Devil's Island**, mutta peliä kehitellessä Pinball Wizards sai mahdollisuuden luoda Duke Nukem teemaisen kentän, ja siten **Devil's Island** piti poistaa jotta saataisiin tilaa Duke Nukem kentälle. Wildfire Studios meni kuitenkin myöhemmin parantelemaan Devil's Islandia ja julkaisi kentän yksittäisenä pelinä.

## Lähteet

## Aiheesta muualla
*
Santtu (Prätkähiiret)

**Sarianne ”Santtu” Daavidson** (*Charlene "Charley" Davidson*) on kuvitteellinen hahmo Prätkähiiret-sarjassa, jonka loi Rick Ungar. Hänen ensiesiintymisensä oli animaatiosarjan jaksossa Hanat auki! vuonna 1993.

Santtu on taitava mekaanikko, joka omistaa korjaamon Chicagossa. Hän oli ensimmäinen naispuolinen ihminen, joka ystävystyi Prätkähiirien kanssa, kun he pelastivat hänet Rasvanahan uhkailuista. Tämän myötä Santtu on pitänyt hiirien pyörät hyvässä kunnossa ja auttaa heitä taistelemaan Leipäjuustoa vastaan. Hänen korjaamonsa onkin ollut usein hyökkäysten kohteena ja Rasvanahkakin yritti tarjota Leipäjuuston sopimusta korjaamosta (uusissa jaksoissa Rami Palkki, joka kuitenkin erittäin harvoin yrittää päästä eroon Santun korjaamosta). Luonteeltaan Santtu on itsenäinen, vahvatahtoinen ja älykäs. Hiirikolmikon Vinskistä on tullut Santun kiinnostuksen kohde pikkuhiljaa, vaikka he ovatkin yleensä napit vastakkain lähes joka asiasta. Eikä Santtu jätä yhtäkään tilaisuutta käyttämättä, jossa hän saa viisastella Vinskille.

Santulla on olkapäille ulottuvat kastanjanruskeat hiukset ja vihreät silmät. Hän käyttää yleensä sinistä denim-työpaitaa, mustia housuja, joissa on varustevyö vyötärön ympärillä, ja ruskeita saappaita. Uudessa sarjassa hänen hiuksensa ovat lyhyemmät ja tummemmat. Hänellä on yllään tummansininen toppi, jossa on lähes paljas keskiosa, musta nahkatakki, yhteensopivat housut ja saappaat. Santun aseet ovat hänen aivonsa ja lihakset. Hänen tiedetään myös käyttäneen ohjuslaukaisinta muutamaan otteeseen.

Vuoden 2006 sarjassa Santtu on huomannut, että Palkki käyttää yksittäistä laitetta, joka muuttaa rakennuksia, ja pelkää olevansa seuraava. Kun hän harjoittelee moottoripyörällä, hän huomaa, että Prätkähiiret putoavat hänen luokseen Kattinaattorin aiheuttaman räjähdyksen ja Vinskin vastuuttomien toimien jälkeen. Hän oli iloinen jälleennähdessään heidät kaikki, vaikka hän oli pettynyt siihen, ettei Vinski soittanut tai kirjoittanut hänelle, hän antaa hänelle automaattisesti anteeksi. Hän myös korjaa heidän moottoripyöränsä ja hänet kutsuttiin heidän tiematkalleen löytääkseen Rontin. Sarjassa Santtu ajoi mustaa rekkaa, joka toimi myös Prätkähiirten väliaikaisena tukikohtana.

Kun Palkki ja Kissatronit voitettiin, Santtu päätti muuttaa Marsiin Prätkähiirten kanssa.

## Hahmoa näytelleet

## Lähteet
Pulju

**Pulju** on kylä Kittilän kunnassa. Kylä sijaitsee Puljunvaaran juurella Syvä Tepastonjokeen kuuluvan Puljunjärven etelärannalla ja Puljutunturin itäpuolella, noin 27 kilometrin päässä Tepaston kylän pohjoispuolella ja noin 74 kilometrin päässä Kittilän kirkonkylästä. Kylän läpi kulkee Tepastosta Nunnasen kautta Enontekiön Hettaan johtava seututie 956. Kylä on pieni maa- ja porotalouden varassa kasvanut kylä, asukkaita on kolmisenkymmentä. Kylän pellot sijaitsevat pääasiassa Puljunvaaran rinteillä ja läheisillä ylävillä mailla. Alavat maa-alueet kylän ympärillä ovat pääasiassa suota. Puljun kylän pohjoispuolella on Metsähallituksen hoitama Puljun erämaa-alue.

## Lähteet